Նախագիծ

--------------------

Արձանագրային

«Տեսանկարահանող կամ լուսանկարահանող սարքերով հայտ­նաբերված ճանապարհային երթևեկության կանոնների խախ­տումների վերաբերյալ գործերով իրականացվող վար­չա­կան վարույթի առանձնահատկությունների մասին» Հա­յաս­տա­նի Հան­­րա­­պե­տու­թյան օրենքում լրացումներ կատարելու մա­սին» Հա­յաստանի Հան­­րա­­պե­տու­թյան օրենքի նա­խա­­գծի վե­րաբերյալ Հա­յաս­տանի Հան­­րա­պե­տու­թյան կա­ռա­վա­րու­թյան եզրա­կա­­ցու­թյան նախագծի մասին

----------------------------------------------------------------------------------

Հավանություն տալ «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» Հա­յաստանի Հան­­րա­­պե­տու­թյան օրենքում լրացումներ կատարելու մասին» Հա­յաս­­տանի Հան­րա­­պե­տու­թյան օրենքի նա­խա­­գծի վերաբերյալ Հայաս­տա­նի Հան­րա­պե­տու­թյան կառավա­րու­թյան եզրա­­կա­­ցության նախա­գծին և այն սահմանված կարգով ներ­կա­յացնել Հայաստանի Հան­րա­­պե­տության Ազգային ժո­ղով:

 Ա. Մկրտչյան

Ամալյա Ենգոյան ------------------------ « » օգոստոս 2015 թ.

Արտակ Ասատրյան -------------------- « » օգոստոս 2015 թ.

Հովակիմ Հովակիմյան -------------------- « » օգոստոս 2015 թ.

Նախագիծ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրա­կա­ցու­թյունը Հայաստանի Հանրա­պետու­թյան Ազ­­գա­յին ժողովի պատգամավոր Նիկոլ Փաշինյանի՝ օրենսդրա­կան նա­­խա­ձեռ­­նու­թյան կարգով ներ­կա­յացրած «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» Հա­յաստանի Հան­­րա­­պե­տու­թյան օրենքում լրացումներ կատարելու մասին» Հա­յաս­տանի Հան­րա­­պե­տու­թյան օրենքի նա­խա­­գծի (*Պ-846-14.08.2015-ՊԻ-010/0*) վերաբերյալ:

Ներկայացված նախագծով առաջարկվում է «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» ՀՀ օրենքի 8-րդ հոդվածը լրացնել 3-րդ մասով՝ հետևյալ բովանդակությամբ.

«3. Եթե սույն օրենքով նախատեսված կարգով արձանագրված խախտումն իրականացվել է առնվազն 15 տարվա գործարանային թողարկման, կամ առնվազն 10 տարվա գործարանային թողարկման և 250-ից 350 ձիաուժ հզորությամբ շարժիչով, կամ մինչև 120 ձիաուժ հզորությամբ շարժիչով թեթև մարդատար ավտոմոբիլով, կամ ավտոբուսով` վարչական ակտով տուգանքները նշանակվում են Վարչական իրավախախտումների վերաբերյալ ՀՀ օրենսգրքով սահմանված տուգանքների 50 տոկոսի չափով»:

Նախագծին կից ներկայացված հիմնավորման համաձայն` նախագծի ընդունման պարագայում ճանապարհային երթևեկության կանոնների խախտման համար տուգանքներ նշանակելիս որոշակի տարբերակում կդրվի և ***սոցիալապես պակաս ապահովված*** վարորդների տուգանքի չափերը կնվազեն 50 տոկոսով, ինչի արդյունքում կթեթևանա երթևեկությանը հետևող տեսանկարահանող և լուսանկարահանող սարքերի գործունեության արդյունքում ՀՀ քաղաքացիների ուսերին ծանրացող ֆինանսական բեռը:

Հայաստանի Հանրապետության սահմանադրության 14.1-ին հոդվածի համաձայն՝ բոլոր մարդիկ հավասար են օրենքի առջև: Խտրականությունը, կախված սեռից, ռասայից…գույքային վիճակից, ծնունդից, հաշմանդամությունից, տարիքից կամ անձնական կամ սոցիալական բնույթի այլ հանգամանքներից, արգելվում է:

 Օրենքի առջև հավասարության և խտրականության արգելման վերաբերյալ սահմանադրական սկզբունքները ամրագրված են նաև Մարդու իրավունքների համընդհանուր հռչակագրում (հոդվածներ 2, 7), Քաղաքացիական և քաղաքական իրավունքների մասին միջազգային դաշնագրում (հոդվածներ 2, 26), Մարդու իրավունքների և հիմնարար ազատությունների պաշտպանության մասին եվրոպական կոնվենցիայում (հոդված 14) և բազմաթիվ այլ փաստաթղթերում:

 Օրենքի առջև հավասարության սկզբունքը վերաբերում է ոչ միայն մարդկանց իրավունքներին ու ազատություններին, այլև նրանց պարտականություններին: Օրենքի առջև հավասարության սկզբունքը վերաբերում է ամբողջ իրավական համակարգին, իրավունքի բոլոր ճյուղերին` առանց բացառության: Անհրաժեշտ է նկատի ունենալ, որ բացառվում է խտրականության որևէ դրսևորում ցանկացած իրավական ակտում, հակառակ դեպքում այդ ակտը դառնում է Սահմանադրությանը չհամապատասխանող: Օրենքի առջև բոլորի հավասարության սահմանադրական պահանջից բխում են ոչ միայն օրենքով բոլորի համար սահմանված արգելքների հավասարության և պատասխանատվության միասնական պայմաններ, այլև բոլորի համար օրենքի կիրառման արդյունքում առաջացած իրավական նույնակարգ հետևանքներ և ձևականորեն հավասար սուբյեկտների նկատմամբ օրենքի կիրառման միևնույն մոտեցումներ:

 Այսպիսով, բոլորը պետք է ստանան օրենքով սահմանված իրավունքների ու ազատությունների միևնույն ծավալը, ունենան այդ իրավունքների ու ազատությունների իրացման նույն հնարավորությունները, դրանց պաշտպանության և խախտման դեպքում դրանց վերականգնման նույն միջոցները, ինչպես նաև հավասար իրավական պարտականություններ: Հետևաբար, նախագծով առաջարկվող փոփոխությունը չի բխում ՀՀ Սահմանադրությամբ ամրագրված օրենքի առջև բոլորի հավասարության պահանջից:

Բացի այդ, օրենքով որևէ պատժամիջոց սահմանելիս ելնում են հանցանքի վտանգավորության աստիճանից և ոչ թե իրավախախտի գույքային վիճակից:

Ներկայացված նախագծով փոփոխություն է առաջարկում Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին ՀՀ օրենքում, որը սակայն չի կարգավորում վարչական իրավախախտման համար ինչպես պատասխանատվության, այնպես էլ վերջինս մեղմացնող կամ ծանրացնող հանգամանքների վերաբերյալ որևէ իրավահարաբերություն: Ուստի գտնում ենք, որ նախագծով նախատեսվող լրացումները չեն հանդիսանում նշված օրենքի կարգավորման առարկա:

Ելնելով շարադրվածից, հաշվի առնելով նաև այն հանգամանքը, որ նախագծի ընդունման դեպքում վարորդների համար կստեղծվեն պատասխանատվության տարբեր պայմաններ՝ կախված գույքային վիճակից, Հայաստանի Հանրապետության կառավարությունը դեմ է ներկայացված օրենքի նախագծի ընդունմանը:

 Օրենքի նախագծի ընդունումը Հայաստանի Հանրապետության կառավարության որոշման կամ այլ իրավական ակտի ընդունման անհրաժեշտություն չի առաջացնում:

 Միաժամանակ հայտնում ենք, որ հարակից զեկուցմամբ հանդես կգա Հայաստանի Հանրապետության արդարադատության նախարարի ժամանակավոր պաշտոնակատար Ա. Մկրտչյանը:

 Կից ներկայացվում են կարգավորման ազդեցության գնահատականները:

Հարգանքով` ՀՈՎԻԿ ԱԲՐԱՀԱՄՅԱՆ



*ՆԱԽԱԳԻԾ*

*Պ-846-14.08.2015-ՊԻ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՏԵՍԱՆԿԱՐԱՀԱՆՈՂ ԿԱՄ ԼՈՒՍԱՆԿԱՐԱՀԱՆՈՂ ՍԱՐՔԵՐՈՎ ՀԱՅՏՆԱԲԵՐՎԱԾ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱՆՈՆՆԵՐԻ ԽԱԽՏՈՒՄՆԵՐԻ ՎԵՐԱԲԵՐՅԱԼ ԳՈՐԾԵՐՈՎ ԻՐԱԿԱՆԱՑՎՈՂ ՎԱՐՉԱԿԱՆ ՎԱՐՈՒՅԹԻ ԱՌԱՆՁՆԱՀԱՏԿՈՒԹՅՈՒՆՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

***Հոդված 1.***«Տեսանկարահանող կամ լուսանկարահանող սարքերով հայտնաբերված ճանապարհային երթեւեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» Հայաստանի Հանրապետության 2008թ. դեկտեմբերի 26-ի ՀՕ-238-Ն օրենքի հոդված 8-ը`

1) լրացնել նոր՝ 3-րդ մասով, հետեւյալ բովանդակությամբ.

«3. Եթե սույն օրենքով նախատեսված կարգով արձանագրված խախտումն իրականացվել է առնվազն 15 տարվա գործարանային թողարկման, կամ առնվազն 10 տարվա գործարանային թողարկման եւ 250-ից 350 ձիաուժ հզորությամբ շարժիչով, կամ առնվազն 5 տարվա գործարանային թողարկման եւ 120-ից 250 ձիաուժ հզորությամբ շարժիչով, կամ մինչեւ 120 ձիաուժ հզորությամբ շարժիչով թեթեւ մարդատար ավտոմոբիլով, կամ բեռնատար ավտոմոբլիով, կամ միկրոավտոբուսով, կամ ավտոբուսով՝ Վարչական ակտով տուգանքները նշանակվում են Վարչական իրավախախտումների վերաբերյալ Հայաստանի Հանրապետության օրենսգրքով սահմանված տուգանքների 50 տոկոսի չափով:

2) լրացնել նոր՝ 4-րդ մասով, հետեւյալ բովանդակությամբ.

«4. Սույն օրենքի իմաստով ավտոմեքենայի գործարանային թողարկման տարիքը հաշվարկվում է տվյալ ավտոմեքենայի թողարկման տարեթվի հունվարի 1-ից»:

***Հոդված 2.***Սույն օրենքը ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՏԵՍԱՆԿԱՐԱՀԱՆՈՂ ԿԱՄ ԼՈՒՍԱՆԿԱՐԱՀԱՆՈՂ ՍԱՐՔԵՐՈՎ ՀԱՅՏՆԱԲԵՐՎԱԾ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱՆՈՆՆԵՐԻ ԽԱԽՏՈՒՄՆԵՐԻ ՎԵՐԱԲԵՐՅԱԼ ԳՈՐԾԵՐՈՎ ԻՐԱԿԱՆԱՑՎՈՂ ՎԱՐՉԱԿԱՆ ՎԱՐՈՒՅԹԻ ԱՌԱՆՁՆԱՀԱՏԿՈՒԹՅՈՒՆՆԵՐԻ ՄԱՍԻՆ» ՀՀ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Երթեւեկությանը հետեւող տեղանկարահանող եւ լուսանկարահանող սարքերի գործարկումից ի վեր, որ տեղի է ունեցել 2012 թվականին, Հայաստանում՝ Ճանապարհային երթեւեկության կանոնների արձանագրված խախտումների թիվը աճել է 142 տոկոսով:

Եթե 2011 թվականին արձանագրվել է ճանապարհային երթեւեկության կանոնների 679 հազար 978  խախտում, 2014 թվականին այդ թիվը հասել է 1 միլիոն 647 հազար 252-ի, որից 1 միլիոն 265 հազար 781-ը արձանագրվել է երթեւեկությանը հետեւող տեղանկարահանող եւ լուսանկարահանող սարքերի միջոցով:

Երթեւեկության կանոնների արձանագրված խախտումների համար նշանակված տուգանքների չափը 2011 թվականի համեմատ աճել են ավելի քան երեք անգամ: Եթե 2011-ին վճարված տուգանքների համախառն չափը կազմել է 2 միլիարդ 926 միլիոն 844 հազար 856 դրամ, 2014 թվականին նշանակված տուգանքների չափը գերազանցել է 10 միլիարդ դրամը, կազմելով 10 միլիարդ 596 միլիոն 631 հազար դրամ:

Ընդ որում, Ճանապարհատրանսպորտային պատահարից տուժած քաղաքացիների թիվը նշված ժամանակահատվածում չի նվազել: Եթե 2011 թվականին ՀՀ տարածքում տեղի ունեցած ճանապարհատրոնսպորտային պատահարներից տուժել է 4066 քաղաքացի, 2014 թվականին տուժածների թիվը կազմել է 4776:

Վերը բերված վիճակագրությունը փաստում է, որ երթեւեկությանը հետեւող տեղանկարահանող եւ լուսանկարահանող սարքերի գործարկումը որեւէ տեսանելի բարելավում չի մտցրել երթեւեկության կարգապահության բարձրացման եւ անվտանգության ապահովման իմաստով: Փոխարենը դարձել է ֆիսկալ գործիք, որ ծանրացրել է հայաստանցիների առանց այն էլ ծանր սոցիալական դրությունը:

Առաջարկվող նախագիծը դիտարկվում է որպես միջանկյալ քայլ՝ երթեւեկությանը հետեւող տեղանկարահանող եւ լուսանկարահանող սարքերի գործարկման հետագա նպատակահարմարության, կամ դրանց գործունեությունը ճանապարհային երթեւեկության կարգապահության եւ անվտանգության տեսակետից արդյունավետ դարձնելու հարցերի քննարկումից առաջ: Ակնկալվում է, որ օրենքի ընդունման պարագայում Ճանապարհային երթեւեկության կանոնների խախտման համար տուգանքներ նշանակելիս որոշակի տարբերակում կդրվի եւ սոցիալապես պակաս ապահովված վարորդները տուգանքի չափերը կնվազեցվեն 50 տոկոսով, ինչի արդյունքում կթեթեւանա երթեւեկությանը հետեւող տեղանկարահանող եւ լուսանկարահանող սարքերի գործունեության արդյունքում ՀՀ քաղաքացիների ուսերին ծանրացող ֆինանսական բեռը:

|  |  |
| --- | --- |
| **Հոդված 8.** | **Վարչական ակտի առանձնահատկությունները** |

1. Վարչական ակտը ներառում է`

1) կենտրոնական գանձապետարանի հաշվեհամարը` նշանակված տուգանքը վճարելու համար.

2) անհատական ծածկագիրը.

3) լուսանկարը, եթե իրավախախտման փաստն ամրագրվել է լուսանկարահանմամբ.

4) օրենքով սահմանված այլ տվյալներ:

2. Վարչական ակտի ձևը և նմուշը սահմանվում են վարչական մարմնի ղեկավարի հրամանով:

«3. Եթե սույն օրենքով նախատեսված կարգով արձանագրված խախտումն իրականացվել է առնվազն 15 տարվա գործարանային թողարկման, կամ առնվազն 10 տարվա գործարանային թողարկման եւ 250-ից 350 ձիաուժ հզորությամբ շարժիչով, կամ առնվազն 5 տարվա գործարանային թողարկման եւ 120-ից 250 ձիաուժ հզորությամբ շարժիչով, կամ մինչեւ 120 ձիաուժ հզորությամբ շարժիչով թեթեւ մարդատար ավտոմոբիլով, կամ բեռնատար ավտոմոբլիով, կամ միկրոավտոբուսով, կամ ավտոբուսով՝ Վարչական ակտով տուգանքները նշանակվում են Վարչական իրավախախտումների վերաբերյալ Հայաստանի Հանրապետության օրենսգրքով սահմանված տուգանքների 50 տոկոսի չափով:

«4. Սույն օրենքի իմաստով ավտոմեքենայի գործարանային թողարկման տարիքը հաշվարկվում է տվյալ ավտոմեքենայի թողարկման տարեթվի հունվարի 1-ից»: